“ทองคำ” เช้านี้ปรับลง 50 บ. รูปพรรณขาย 30,700 บ.
ราคาทองคำในประเทศเช้าวันนี้ เปิดตลาดปรับลดลง 50 บาท ทำให้ราคาทองรูปพรรณขายออก 30,700 บาท หลังราคาทองคำโลกปรับตัวลงจากการแข็งค่าของดอลลาร์ และการดีดตัวของอัตราผลตอบแทนพันธบัตรรัฐบาลสหรัฐ
ราคาทองคำในประเทศเช้าวันนี้ เปิดตลาดปรับลดลง 50 บาท ทำให้ราคาทองรูปพรรณขายออก 30,700 บาท หลังราคาทองคำโลกปรับตัวลงจากการแข็งค่าของดอลลาร์ และการดีดตัวของอัตราผลตอบแทนพันธบัตรรัฐบาลสหรัฐ
15 มิ.ย. 2565

ผู้สื่อข่าวรายงานว่า ราคาทองคำในประเทศวันนี้ (15 มิ.ย. 65) เปิดตลาดการซื้อขายเช้าวันนี้ปรับลดลง 50 บาท จากราคาปิดตลาดเมื่อวานนี้ (14 มิ.ย. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.26 น.ทองคำแท่ง 96.5 % ประกาศราคาครั้งที่ 1 รับซื้อเข้าบาททองคำละ 30,100 บาท ขายออกบาททองคำละ 30,200 บาท
ขณะที่ทองรูปพรรณ 96.5% รับซื้อเข้าบาททองคำละ 29,592 บาท ขายออกบาททองคำละ 30,700 บาท  ส่วนราคาทองคำ Spot เช้านี้เคลื่อนไหวอยู่ที่บริเวณ 1,817.50 ดอลลาร์/ออนซ์  ด้านสัญญาทองคำตลาดโคเม็กซ์ ส่งมอบเดือนส.ค. ร่วงลง 18.30 ดอลลาร์ ปิดที่ 1,813.50 ดอลลาร์/ออนซ์  โดยการแข็งค่าของดอลลาร์ และการดีดตัวของอัตราผลตอบแทนพันธบัตรรัฐบาลสหรัฐ เป็นปัจจัยกดดันให้ราคาทองคำปรับลงเล็กน้อย
นอกจากนี้ ราคาทองยังได้รับผลกระทบจากความกังวลที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยในการประชุมสัปดาห์นี้เพื่อสกัดเงินเฟ้อ หลังสหรัฐเปิดเผยดัชนีราคาผู้บริโภค (CPI) พุ่งขึ้นเกินคาด